सौरभ गाङ्गुली

सौरभ चण्डीदास गाङ्गुली (; जन्म: सन् १९७२ जुलाई ८), दर्शकहरू माझ दादाको नामले लोकप्रिय (बङ्गालीमा ठूलो दाइ), एक भारतीय क्रिकेट प्रशासक, समीक्षक, पूर्व राष्ट्रिय क्रिकेट टोलीको कप्तान र हाल भारतीय क्रिकेट नियन्त्रण बोर्डको ३९औँ अध्यक्ष हुन्। गाङ्गुलीले क्रिकेट करियरको समयमा आफूलाई विश्वको शीर्ष ब्याट्सम्यान र भारत राष्ट्रिय क्रिकेट टोलीको सबैभन्दा सफल कप्तानको रूपमा स्थापित गरेका थिए।https://www.sports.ndtv.com/cricket/players/197-sourav-ganguly-playerprofile%3famp=1&akamai-rum=off  ब्याटिङको क्रममा उनी विशेष गरि अफ साइडमा क्रिकेट बललाई कभरको दिशामा धेरै नै सुन्दरताका साथ खेल्ने हुनाले उनलाई गड अफ द अफ साइडको उपनाम दिइएको थियो।Press Trust of India. Sourav Ganguly: God of the off-side. NDTV.

क्रिकेट खेलाडीको रूपमा उनी बायाँ हाते शीर्ष क्रमका ब्याट्सम्यान र भारत राष्ट्रिय क्रिकेट टोलीको कप्तान थिए। उनी सन् २०१९ मा बिसिसिआईको अध्यक्षको रूपमा निर्वाचित भएका थिए। उनी विजडन इन्डियाको सम्पादकीय समितिको अध्यक्ष समेत छन्। बिसिसिआईको अध्यक्ष निर्वाचित हुनभन्दा पहिले उनी बङ्गाल क्रिकेट सङ्घको अध्यक्ष रहेका थिए।

गाङ्गुलीलाई उनको दाइ स्नेहसिस गाङ्गुलीले क्रिकेटको संसारमा ल्याएका थिए। उनले आफ्नो खेल करियरको सुरुवात राज्य र विद्यालय स्तरको टोलीहरूसँग गरेका थिए। भारतको घरेलू क्रिकेट प्रतियोगिता रणजी ट्रफी र दिलिप ट्रफीमा राम्रो प्रदर्शन गरे वापत उनले सन् १९९२ मा इङ्ल्यान्ड भ्रमण गर्ने भारतीय टोलीमा आफ्नो स्थान सुरक्षित गर्न सफल भएका थिए। सो प्रतियगिताको एक खेलमा उनले १३१ रन बनाएर भारतीय क्रिकेट टोलीमा आफ्नो स्थान पक्का गरेका थिए।

जीवनी

सन्दर्भ सामग्री 

बाह्य कडीहरू

श्रेणी:भारतीय क्रिकेट खेलाडीहरू
श्रेणी:सन् १९७२ मा जन्म
श्रेणी:जीवित मानिसहरू
श्रेणी:बङ्गाली मानिसहरू
श्रेणी:बङ्गाली हिन्दुहरू